
Aika 	16.9.2026 klo 11
Paikka 	Pohjoinen Ailigastalo
Läsnä	Ville Orjala pj

Läsnä          Ville Orjala	                      pj
Guttorm, Lahja 
Guttorm, Onerva
Laiti, Ola
Länsman, Tarja
 
                       Varajäsenet:
                       Jari Rasmus
                       Kirsti Aikio, poissa
                       Lotta Pyykkönen poissa
                       Juha Reinola
                       Irma Kettunen
Anu Sorjonen, tekninen asiantuntija, sihteeri

	
Asiat
1 §	Kokouksen avaus
	Puheenjohtaja avasi kokouksen 11.03
2 § 	Kokouksen laillisuus ja päätösvaltaisuus 
Vaalilautakunta on päätösvaltainen, kun enemmän kuin puolet jäsenistä on läsnä. (KL 10:15).	 
	Esitys: 
	Todetaan kokous lailliseksi ja päätösvaltaiseksi.
	Päätös:
	Kokous todettiin laillisesti koolle kutsutuksi ja päätösvaltaiseksi
3 § 	Pöytäkirjantarkastajien valinta
	Esitys: 
Valitaan kaksi pöytäkirjantarkastajaa.  Valitaan vuorojärjestyksen mukaisesti Ola Laiti ja Tarja Länsman
Päätös:
Esityksen mukaan
4 §	Äänioikeutettujen luettelon tarkastaminen
	Esitys: 
Merkitään äänioikeutettujen luettelon tarkastamispöytäkirja tiedoksi. Liite 3. 	
	Päätös: 
	Merkittiin tiedoksi liite 3
5 §	Valitsijayhdistysten perustamisasiakirjojen tarkastaminen
KJ 9:14 
Vaalilautakunta tarkastaa perustamisasiakirjat niihin sisältyvine ehdokaslistoineen viimeistään syyskuun 16 päivänä pidettävässä kokouksessa. Määräajan päättymisen jälkeen jätetty perustamisasiakirja on jätettävä tutkimatta. Tutkimatta jättämisestä on ilmoitettava valitsijayhdistyksen asiamiehelle tai, jos asiamiestä ei ole nimetty, jollekin perustamisasiakirjan allekirjoittajista. 
Vaalilautakunnan tulee varata valitsijayhdistykselle tilaisuus antaa selitys tai tehdä oikaisu, jos: 
1) nimetty ehdokas ei ole vaalikelpoinen tai jos henkilö on nimetty saman toimielimen jäsenten vaalissa useamman kuin yhden valitsijayhdistyksen ehdokkaaksi;
2) ehdokaslistan nimitys on 11 §:n 2 momentin vastainen tai jos sama nimitys on ehdotettu useamman kuin yhden valitsijayhdistyksen nimitykseksi; 
3) ehdokaslista on muutoin virheellinen tai puutteellinen;
4) valitsijayhdistystä ei ole perustettu laillisesti. 
Selityksen tai oikaisun pyytämisestä on annettava todisteellinen tieto valitsijayhdistyksen asiamiehelle tai, jos asiamiestä ei ole nimetty, jollekin perustamiskirjan allekirjoittajista. Samalla on ilmoitettava havaittu virhe tai puute tai muu tarvittava lisäselvitys sekä määräaika, jonka kuluessa oikaisun tai täydennyksen saa toimittaa. Vaalilautakunnan on ilmoitettava 2 momentin 1 kohdassa tarkoitetusta huomautuksesta myös ehdokkaalle. 
Perustamisasiakirjat on hyväksyttävä, jos niiden johdosta ei ole esitetty huomautuksia tai päätetty vaatia lisäselvityksiä.
		KJ 9:15,1
Valitsijayhdistyksen asiamiehellä tai, jos asiamiestä ei ole nimetty, perustamiskirjan allekirjoittajalla on oikeus viimeistään lokakuun 1 päivänä ennen kello 16 tehdä oikaisu sekä täydentää perustamisasiakirjaa. Saman ajan kuluessa hänellä on oikeus tehdä ehdokkaan nimeä, arvoa, ammattia tai tointa, osoitetta tai tarkempaa asuinpaikkaa koskevia tarkistuksia.
Esitys:
	Tarkastetaan valmistavasti valitsijayhdistysten perustamisasiakirjat niihin sisältyvine ehdokaslistoineen. 
· mahdollisten selvitysten ja oikaisujen pyytäminen valitsijayhdistyksiltä 1.10.2026 mennessä Liite 4, Liite 5, Liite 6
· hyväksytään perustamisasiakirjat, jotka eivät vaadi lisäselvityksiä. 
	Päätös:
	Määräaikaan mennessä tuli yksi  perustamisasiakirja ja ehdokaslista Yhdessä- Ovttas  Pohjois-Lapin seurakuntayhtymän yhteisen kirkkovaltuuston vaalia varten ja yksi perustamisasiakirja ja ehdokaslista Yhdessä-Ovttas Utsjoen seurakunnan seurakuntaneuvostoon.
	Hyväksyttiin  perustamisasiakirjat niihin liittyvät ehdokaslistat yhteisen kirkkovaltuuston ja seurakuntaneuvoston vaalien osalta. Lisäselvityksiä ei tarvitse pyytää.   
	
6 §	Päätös äänestyspaikoista, ennakkoäänestyksen ja kotiäänestyksen järjestämisestä sekä vaalitoimitsijoiden ja vaaliavustajien valinnasta
KJ 9:19,1
Vaalilautakunnan tulee 14 §:n 1 momentissa tarkoitetussa kokouksessa:
1) määrätä äänestyspaikat ja vaalihuoneistot;
2) määrätä ennakkoäänestystä varten yksi tai useampi vaalitoimitsija ja päättää muista ennakkoäänestystä koskevista asioista sekä laatia ennakkoäänestystä koskeva kuulutus; 
3) valita vaaliavustajat ja päättää muista vaalin valmisteluun liittyvistä toimenpiteistä, jollei niistä ole tehty aikaisemmin päätöstä; 
4) valita tarvittaessa kolme tai useampia ennakkoäänten laskijoita huolehtimaan ennakkoäänten laskennasta jäljempänä 44 §:n 2 momentissa säädetyllä tavalla.
Esitys:
· Määrätään äänestyspaikaksi varsinaisena äänestyspäivänä Utsjoen pappila osoitteessa Utsjoentie 565.
· Määrätään ennakkoäänestyspaikaksi Utsjoen pappila, osoitteessa Utsjoentie 565, joka on auki jokaisena ennakkoäänestyspäivänä klo 9–18, ja muut ennakkoäänestyspaikat _______________
· Päätetään minä kellonaikoina äänestys äänestyspaikassa/paikoissa ja ennakkoäänestyspaikassa/paikoissa tapahtuu sekä päätös siitä, ketkä vaalilautakunnan jäsenistä ja varajäsenistä ovat kussakin äänestyspaikassa ja tarvittaessa myös ennakkoäänestyspaikassa mukana. 
· Päätetään muut vaalitoimitsijat ennakkoäänestystä sekä kotiäänestystä varten.
· Valitaan vaaliavustajiksi Riikkaliisa Joentausta, Ville Orja, Ola Laiti
· Päätetään tarvittaessa muista äänestystä sekä ennakkoäänestystä ja kotiäänestystä koskevista käytännön asioista
Päätös:
· Määrättiin äänestyspaikaksi varsinaisena äänestyspäivänä Utsjoen pappila osoitteessa Utsjoentie 565, su 15.11. klo 11-20
· Määrättiin ennakkoäänestyspaikaksi Utsjoen pappila, osoitteessa Utsjoentie 565, joka on auki jokaisena ennakkoäänestyspäivänä klo 9–18, ja muut ennakkoäänestyspaikat: Karigasniemen kappeli 3.11. klo 14-17 ja Nuorgamin monitoimitila ke 4.11. klo 16.30-18.30
· Määrättiin ennakkoäänestyspaikoille ja varsinaisen äänestyspäivän äänestyspaikalle vaalilautakunnan jäsenet, varajäsenet ja työntekijät liitteen 4 mukaisesti. 
· Määrätään kotiäänestyksen vaalitoimitsijoiksi seurakunnan työntekijät
· Valitaan vaaliavustajiksi Riikkaliisa Joentausta, Ville Orja, Ola Laiti
· Kotiäänestys toimitetaan ti 3.11. Karigasniemessä, ke 4.11. Nuorgamissa ja 5.11. Utsjoella. Vaalitoimitsijoina toimivat seurakunnan työntekijät
7 §	Ennakkoäänestystä koskeva kuulutus
	Vaalilautakunnan on laadittava viimeistään 16.9.2026 pidettävässä kokouksessa ennakkoäänestystä koskeva kuulutus. (KJ 9:19,1 2 kohta) 
	Kuulutus ennakkoäänestyspaikoista ja -ajoista on julkaistava seurakunnan verkkosivuilla viimeistään 26.10.2026 sekä ilmoitettava kuulutuksesta lehdessä viimeistään 29.10.2026. Verkkosivuilla julkaistu kuulutus on pidettävä esillä ennakkoäänestyksen päättymiseen asti. 
	Esitys:
Laaditaan ennakkoäänestystä koskeva kuulutus ja ilmoitus lehteen Liite 7 ja Liite 8. Kuulutus ja ilmoitus julkaistaan yhdessä Inarin seurakunnan kuulutuksen ja ilmoituksen kanssa. 
	Päätös:
	Esityksen mukaan
8 §	Muut asiat
· laaditaan tarvittaessa äänestyssuojien ja vaaliuurnan tilaus kunnan vaalivälineistön varastosta
· valitaan tarvittaessa kolme tai useampia ennakkoäänten laskijoita huolehtimaan ennakkoäänten laskennasta KJ 9:44,2 momentissa säädetyllä tavalla. (Jos ennakkoääniä on annettu enemmän kuin 50 ja voidaan perustellusti arvioida, että vaalipäivänä äänioikeuttaan käyttää enemmän kuin 50 henkilöä, voidaan ennakkoäänestyksessä annettujen, vaalikuorissa olevien äänestyslippujen laskeminen aloittaa vaalipäivänä vaalilautakunnan määräämänä aikana, kuitenkin aikaisintaan kuusi tuntia ennen äänestyksen päättymistä. […])
· valitaan tarvittaessa vaalien laskentajärjestelmän vastuuhenkilö

	Päätös:
· Varataan ja tilataan Utsjoen kunnalta äänestyskopit
· Selvitetään ja varmistetaan ja tarvittaessa tilataan toimivat leimasimet, tilataan uudet mustetyynyt
9 §	Seuraava kokous
· 1.10.2026 kello 17 Pohjoinen Ailigastalo
10 § 	Kokouksen päättäminen
	Puheenjohtaja antaa tarvittavan muutoksenhakuohjauksen. 
	Puheenjohtaja päätti kokouksen kello 12.38

